चिड़िया के बच्चे को देखकर आप सोच सकते हैं कि इसको मदद की ज़रूरत है। लेकिन हो सकता है कि वह उड़ना सीख रहा हो। उस पर दूर से नज़र रखकर सुनिश्चित करें कि कहीं वह घायल तो नहीं है या कहीं उसको माँ-बाप ने छोड़ तो नहीं दिया।  पंखों को देखें, अगर चिड़िया के बच्चे के पंख हैं तो वह उड़ना सीख रहा है।  अगर चिड़िया के बच्चे के पंख नहीं आए हैं और अगर वह घायल नहीं है तो आप उसको दोबारा घोंसले में रख दें। अगर उसको ठंड लग रही है तो उसको अपने हाथों में रखकर गर्माहट पहुंचाएँ, फिर उसको दोबारा घोंसले में रख दें‌। आपके हाथों की गंध से चिड़िया के बच्चे के माता-पिता को कोई फर्क़ नहीं पड़ता, वह इसको इसी तरह खिलाएंगे पिलाएंगे जिस तरह वह अपने दूसरे बच्चों को खिलाते पिलाते हैं।  अगर आपको घोंसला ना मिले तो चिड़िया के बच्चे को कहीं छिपी हुई जगह पर रख दें। जहां वह कुत्ते और बिल्लियों से महफ़ूज़ रह सकें। जैसे कि आप इसको झाड़ी या पेड़ पर रख सकते हैं। अगर आपको कोई खुला हुआ घाव नज़र आए तो इसका मतलब है कि उसको मदद की ज़रूरत है और आपको इसको बचाना चाहिए। ख़ून के निशान नज़र आने का मतलब है कि पक्षी घायल है। अगर पक्षी के घाव से ख़ून की बूंदे गिर रही हैं, या उस पर आपको ख़ून के धब्बे नज़र आएं तो इसका मतलब है कि उसको मदद की ज़रूरत है। अगर पक्षी को चलने या उड़ने में परेशानी हो रही है तो इसका मतलब वह घायल है और उसको मदद की ज़रूरत है। जब तक कि आपको इस क्षेत्र में दक्ष व्यक्ति की मदद ना मिल जाए, तब तक पक्षी को वहां पर वैसे ही छोड़ दें। बड़े पक्षी जैसे कि बाज़, आप को नुक़सान पहुंचा सकते हैं अगर आपको यह अंदाज़ा ना हो कि उनके साथ क्या करना है।
Check the age. Look for open wounds in adult birds. Sight-check for blood. Check for movement. Consider the options.